
Előterjesztés elkészítésének időpontja: 2017. augusztus 17.
Előterjesztést készítette: Farkas Ferenc / Kántor Erzsébet testületi ügyintéző
Előterjesztést jóváhagyta: dr. Tóth Krisztina jegyző

Előterjesztést véleményezi: PVB
Döntés módja: nyílt szavazás, egyszerű szótöbbség

Mellékletek: Beszámoló (előterjesztéshez csatolva)
E L Ő T E R J E S Z T É S

Sülysáp Város Önkormányzata Képviselő-testületének
2017. augusztus 24-én tartandó munkaterv szerinti ülésére

5. napirendhez

Tárgy:
Köztemetők fenntartásáról szóló 2017. évi beszámoló megtárgyalása
Tisztelt Képviselő-testület!

A Magyarország helyi önkormányzatairól szóló 2011. évi CLXXXIX. törvény 13. § (1) 2. pontja, valamint a temetőkről és a temetkezésről szóló 1999. évi XLIII. törvény 6. § (3) bekezdése alapján a helyi önkormányzatok feladata a településüzemeltetés körében a köztemetők kialakítása és fenntartása. E feladatait saját maga, illetve gazdálkodó szervezet útján is elláthatja. Önkormányzatunk az utóbbi lehetőséget választotta, így 1993. óta vállalkozó látja el ezeket a feladatokat. 

A temetőfenntartó feladata a temető rendeltetésszerű használatához szükséges építmények, közművek, egyéb tárgyi és infrastrukturális létesítmények, valamint közcélú zöldfelületek karbantartása, szükség szerinti felújítása és gondozása, amiről évente beszámol a Képviselő-testületnek.
Kérem a beszámoló szíves megtárgyalását és elfogadását.

…/2017. (VIII. 24.) ÖKT határozati javaslat

Sülysáp Város Önkormányzatának Képviselő-testülete a temetőkről és a temetkezésről szóló 1999. évi XLIII. törvény 6. § (3) bekezdése alapján a temetőfenntartásról és a temetkezésről szóló beszámolót elfogadja.
Határidő: azonnal
Felelős: polgármester
Sülysáp, 2017. augusztus 17.

Horinka László s.k.


polgármester
BESZÁMOLÓ TEMETKEZÉSI SZOLGÁLTATÁSRÓL ÉS A TEMETŐ FENNTARTÁSRÓL

Tisztelt Képviselő testület!

Temetkezés:
- A 2016-os évben, kormányhivatali ellenőrzés vizsgálta a vállalkozásunkat, mind szakmai, mind tárgyi, működési feltételek szempontjából, igen részletekbe menően. A vizsgálat pozitív eredménnyel zárult, működésünk a törvényi előírásoknak megfelel.

- A temetkezési törvény módosítása, évek óta napirenden van, ennek egyik előírása, hogy a halottszállító járművet hűtési lehetőséggel kell felszerelni. Ennek megfelelően beszereztünk egy hűtő berendezést, ami közel 1 millió forintba került. 

Temető üzemeltetés:

Csak néhány aktuális problémát említek meg, amelyekben megoldást kell találnunk az önkormányzattal közösen.
Süly:

· Vízhálózat bővítése (a nemrégiben kialakított temető rész irányában), ezen a temetőrészen, még jelentős földmunkára lenne még szükség, amit a TÁVÜSZ elkezdett, de félben maradt. 

· Az urnafalat a megnövekedett igények miatt bővíteni kell, mert hamarosan megtelik. 

Sáp:

· A temető feljáró út beszakadt, ennek feltöltését és betonozását megoldottuk, de újabb hasonló problémát kell megoldani.

· A temető térképészeti felmérését megrendeltük, ez elkészült, ami közel fél millió forintba került. A pontos felmérést az is indokolta, hogy kiderül a temető felső része, „magántulajdonban” van. Az általunk megbízott földmérő ezt a tényt sajnos alátámasztotta. A korábbi földmérési hibából származó eltérést, az önkormányzatnak kellene korrigálni.

· A ravatalozó felett a temető takarítás eredményeként összegyűlt kb. 50-60 m3 beton, műkő törmeléket (sírkő maradványok), el kell hordatni, bezúzatni. 

Mind két temetőt érintően jelentős fejtörést okoz, hogy a jövő évben életbelépő tűzgyújtási rendeletmódosítás miatt, a havi több köbméter, jelenleg eltüzelt koszorú alapokkal nem tudunk mit kezdeni. Ez a mennyiség nem bezsákolható.

Kérem beszámolóm elfogadását!

Sülsáp 2017.08.17.

Tisztelettel:

Farkas Ferenc

